Ayr, Škotska
Ayr (škotsko-gelski: Inbhir Àir, što znači ušće rijeke Ayr) je lučki grad na zapadu
Škotske od 46,849 stanovnika, on je i administrativni centar područnog savjeta 
Južnog Ayrshira.

Geografske karakteristike
Ayr leži na zapadu Škotske, na ušću rijeke Ayr u zaljev Firth of Clyde, 
udaljen oko 55 km južno od centra Glasgowa. Ayr je centar regije koja je najbliskije povezana sa životom i djelom pjesnika 
Roberta Burnsa.

Historija
Ayr je status grada dobio 1202. (orginalna povelja čuva se u gradskoj vijećnici), ubrzo je dobio garnizon i sud, kao 
administrativni centar tadašnjeg šerifata Ayr. Tokom srednjeg vijeka bio je glavna škotska 
luka zapadne obale sve dok ga nisu prometom prestigle sjevernije luke na rijeci Clyde.

Sve do 18. vijeka - Ayr je bio malen gradić od svega par ulica, naglo je počeo rasti u 19. vijeku, kad su se u njega počeli doseljavati 
pripadnici škotske aristokracije.

Nakon dolaska željeznice iz Glasgowa 1840., Ayr se razvio kao industrijski grad sa pogonima 
teške, metalske i tekstilne industrije.

Znamenitosti
Ayr ima dobro očuvan historijski centar u kom se naročito ističe stara vijećnica Loudoun Hall (obnovljena u 16. vijeku), nazvana tako 
po porodici Loudoun, koja je dala više gradskih šerifa. Pored toga tu je i stari most (Auld Brig) iz 13. vijeka, kog je opjevao i učinio besmrtnim 
pjesnik Robert Burns, u pjesmi - The Brigs of Ayr.

Gradovi prijatelji 
 , Saint-Germain-en-Laye

Izvori

Vanjske veze 

 Ayr na portalu Encyclopædia Britannica 
Gradovi u Škotskoj